CELEX: C2004/228/64
Language: et
Date: 2004-09-11 00:00:00
Title: Kohtuasi C-312/04: Euroopa Ühenduste Komisjoni 23. juuli 2004 hagi Hollandi Kuningriigi vastu

11.9.2004   
            
            
               ET
            
            
               Euroopa Liidu Teataja
            
            
               C 228/31
            
         Euroopa Ühenduste Komisjoni 23. juuli 2004 hagi Hollandi Kuningriigi vastu
   (Kohtuasi C-312/04)
   (2004/C 228/64)
   Euroopa Ühenduste Komisjon esitas 23. juulil 2004 Euroopa Ühenduste Kohtusse hagi Hollandi Kuningriigi vastu. Hageja esindajad on G. Wilms ja A. Weimar.
   Euroopa Ühenduste Komisjon palub Euroopa Kohtul:
   
               1.
            
            
               Tunnistada, et:
               
                           a)
                        
                        
                           jättes kuni ajavahemikuni 1. jaanuar 1992 mitmete TIR-märkmikega hõlmatud vedudega seotud väidetavate eeskirjade eiramiste juhtudel õigeaegselt võtmata vajalikud meetmed ühenduse omavahendite õiguste kindlaksmääramiseks,
                        
                     
                           b)
                        
                        
                           määratledes hilinemisega kindlaks alates 1. jaanuarist 1992 kuni 1994 aasta lõpuni mitmete TIR-märkmikega hõlmatud vedudega seotud väidetavate eeskirjade eiramise juhtudel ühenduse omavahendite õigused ning tehes seega omavahendid liiga hilja ühendusele kasutatavaks, ning
                        
                     
                           c)
                        
                        
                           keeldudes kaasnevate maksuvõla intresside maksmisest,
                        
                     on Hollandi Kuningriik jätnud täitmata talle nõukogu 29. mai 1989. aasta määruse (EMÜ, Euratom) nr 1552/89 (1), millega rakendatakse ühenduse omavahendite süsteemi käsitlev otsus 88/376/EMÜ, Euratom, artikli 2 lõikest 1, artikli 6 lõikest 2, artikli 10 lõikest 1 ning artiklist 11 tulenevad kohustused.
            
         
               2.
            
            
               Jätta kohtukulud Hollandi Kuningriigi kanda.
            
         Õiguslikud alused ja peamised argumendid
   1997. aastal Hollandi Kuningriigis läbi viidud kontrolli tulemusena tuvastas komisjon hilinemise tollimaksude arvelt omavahendite kindlaksmääramisel See oli seotud ajavahemikul 1991 – 1993 registreeritud kontrollimata TIR-märkmikega, mille suhtes olid Hollandi ametiasutused maksenõuded hilinemisega väljastanud.
   Vaatamata asjaolule, et enne 1992. aastat ei olnud kindlaks määratud konkreetset ajavahemikku, mille jooksul peab lähtetolliasutus pärast tehingu tavapärast lõpetatuks pidamist tegutsema, ei saa sellest järeldada, et liikmesriigid ei ole enne rikkumise tuvastamist ning asjakohasel juhul enne rikkumise koha kindlaksmääramist kohustatud tegutsema. Hollandi ametiasutused ei toiminud ühenduse finantshuvide tagamiseks vajaliku hoolsusega. Käesoleval juhul viidatud juhtudel väljastati maksenõuded ajavahemike, mis varieerusid 2 aasta ja 4,5 kuu vahel ning 2 aasta ja 10 kuu vahel pärast märkmike registreerimist. Komisjon on seisukohal, et sedavõrd pikka ajavahemikku ei saa käsitleda sihipärase tegevusega kooskõlas olevana.
   Alates 1. jaanuarist 1992 nähakse asjakohaste ühenduse normidega koostoimes TIR-lepingu artikliga 11 ette konkreetsed tähtajad, mille jooksul peavad liikmesriigid võtma vajalikke meetmeid. Komisjon ei nõustu Hollandi ametiasutuste märkustega selles osas, et osundatud tähtajad on sätestatud üksnes haldus- ja mitte õigusaktiga ning et on õiguslikult ebakorrektne alustada sissenõudmist enne, kui tasumisele kuuluva maksusumma ümberarvutus on lõpetatud.
   Nagu komisjoni poolt läbi viidud kontroll näitas, alustas Holland sissenõudmist keskmiselt üks aasta pärast (lõplikku) 15-kuulist tähtaega ning tegi seega komisjonile omavahendid kasutatavaks liiga hilja; seetõttu on Holland kohustatud maksma maksuvõla intresse.
   
      (1)  EÜT L 155, 7.6.1989, lk 1.